Suppide koha pealt teeksin natukene purgisupivastast propagandat. Purgisuppe on küll suur valik, nad valmivad kiirelt, seisavad kaua jne. aga ... see spetsiifiline maitse olenemata tootjast on ikka suhteliselt vilets. Söön ka ise purgisuppi hädakorral, rõhk sõnal hädakorral. Tegelikult valmib enamus lihtsaid suppe väga kiiresti, (kui just ise  kuus tundi puljongit ei keeda, hernesupp ja veel mõned). Kulutada 20 min. rohkem on maitseelamuse koha pealt igati mõistlik investeering, samuti saab ju süüa tehes õlut juua, telekat vaadata vms.        300-400 g sea tailiha  üks suur porgand  kaks sibulat  kaks kartulit  kaks peotäit hakitud värsket kapsast  soola  terapipart  loorberit    Pruunista soola-pipraga maitsestatud lihakuubikud pannil ja vala potti, vala peale keev vesi. Keeda lihakuubikuid olles lisanud pipra ja loorberi, samal ajal prae pannil kergelt läbi sibul ja porgand. Lisa vette kapsas. Keeda. Lisa sibul, porgand, kartul ja peet. Kui supp tundub liiga paks, lisa keeva vett. Keeda. Valmis. Serveeri hapukoore ja hakitud maitserohelisega.  Nüüd on astutud esimene samm purgisuppide spetsiifilise lõhna ja maitse vastu.